KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2023. augusztus 30–i rendkívüli ülésére)

TÁRGY: 
A 2023. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2023. évi költségvetéséről szóló 2/2023. (II.23.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Az alábbiak a legfontosabb módosító tényezők:

A Magyar Államkincstár 2023. augusztus 04-i tájékoztatója alapján a normatívák módosításai:

-
bölcsődei feladatok ellátásának támogatása nőtt 717.000 Ft-tal,

-
az időskorúak tartós bentlakást nyújtó intézményének támogatása nőtt 8.565.348 Ft-tal,

-
gyerekétkezés támogatása nőtt 10.438.178 Ft-tal.
Az októberi normatíva módosításakor a bentlakásos intézmény esetében 12 millió Ft többletbevétel kerül majd rögzítésre, valamint a bölcsőde, az óvodák és a bentlakásos intézmény esetében a 2022. novemberi 2023. évi megalapozó felmérésben szereplő kiadások csökkentésre kerülnek a 2023. évi teljesítési adatokhoz viszonyítottan. Így várhatóan az állami támogatás jelentősen csökken, ennek fedezetére 7 millió Ft, valamint 11 millió Ft normatíva visszafizetésre kerül elkülönítésre.
A 7/4. tartalék megemelésre került 6 millió Ft-tal.

A szabad pénzeszközök betétben történő elhelyezése miatt a finanszírozási bevételek, kiadások rendezése megtörtént.

A Polgármester céltartalékokkal kapcsolatos döntései rendeletben történő átvezetése:
· Kiskőrösi Gondűző Borlovagrend szeptemberi rendezvényéhez 300.000 Ft,

· a kamerarendszer többletkiadásaihoz 431.952 Ft.

A fentiek alapján javasolom, hogy a Képviselő-testület Kiskőrös Város 2023. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2023. augusztus 28.











Domonyi László s.k.,

                                                                                                                polgármester
Kiskőrös Város Önkormányzata

Képviselő-testületének

.../2023. (...) önkormányzati rendelete
Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról

(tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §
A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

a)
költségvetési kiadások főösszegét: 4.803.677.559 forintban

b)
finanszírozási kiadásait: 14.488.050.003 forintban

c)
költségvetési bevételi főösszegét: 3.325.518.299 forintban

d)
finanszírozási bevételeit: 15.966.209.263 forintban

állapítja meg.”

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 36.975.092 forint jelen rendelet 7. mellékletében meghatározott célonkénti bontásban.”

3. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
4. §
Ez a rendelet a kihirdetését követő napon lép hatályba.

